**Upisnica – Druga tranša Obveznica**

**BITNI UVJETI IZDANJA DRUGE TRANŠE OBVEZNICA**

|  |  |
| --- | --- |
| Izdavatelj: | ZAGREBAČKI HOLDING d.o.o., Zagreb, Ulica grada Vukovara 41, OIB: 85584865987 |
| Ukupni ciljani nominalni iznos izdanja Obveznica: | Do najviše HRK 2.300.000.000,00  |
| Ukupni ciljani nominalni iznos izdanja Druge tranše Obveznica: | Do najviše HRK 500.000.000,00 |
| Status Druge tranše Obveznica: | Druga tranša Obveznica čini integralno izdanje s Obveznicama koje su izdane u Prvoj tranši Obveznica. Sve Obveznice, neovisno o tome jesu li izdane u Prvoj tranši Obveznica ili Drugoj tranši Obveznica, daju ista prava imateljima Obveznica i to prava koja su utvrđena Informacijskim memorandumom od 29. lipnja 2016. godine i ponovljena u Informacijskom memorandumu od 20. lipnja 2017. za potrebe izdanja Druge tranše Obveznica. Obveze Izdavatelja temeljem Obveznica iste su u odnosu na sve Obveznice, neovisno o tranši u kojoj su izdane.  |
| Nominalni iznos jedne Obveznice: | HRK 1,00  |
| Minimalni iznos uplate na ime upisa Druge tranše Obveznica:  | HRK 50.000,00 za svaku pojedinačnu ponudu |
| Otplata glavnice: | Jednokratno, po dospijeću  |
| Godišnja kamatna stopa:  | 3,875% |
| Vrsta kamatne stope: | Fiksna |
| Isplata kamata: | Godišnje |
| ISIN i oznaka vrijednosnog papira:  | ISIN: HRZGHOO237A3, oznaka: ZGHO-O-237A |
| Način davanja naloga: | Zajednička knjiga upisa (Ponuda pojedinog ulagatelja dana bilo kojem Zajedničkom agentu izdanja vidljiva je svim Zajedničkim agentima izdanja, te nema potrebe dostavljati je svim Zajedničkim agentima izdanja) |
| Razdoblje upisa Druge tranše Obveznica: | Od 27. lipnja 2017. godine od 9:00 sati do 29. lipnja 2017. godine do 13:00 sati. Zadržava se pravo ranijeg zatvaranja knjige upisa na dan 29. lipnja 2017. |
| Račun za uplatu novčanih sredstava na ime upisa Druge tranše Obveznica (IBAN): | Privredna banka Zagreb d.d.: HR4123400091300001251Zagrebačka banka d.d.: HR8823600001000000013 |
| Prinos do dospijeća Druge tranše Obveznica: | 3,50%  |
| Cijena izdanja Druge tranše Obveznica: | Cijena izdanja Druge tranše Obveznica iznosi 102,00% i uvećava se za 353 dana stečene kamate računajući od, i uključujući, 15. srpnja 2016. do, ali ne uključujući, 3. srpnja 2017. (tj. 3,747602740%), čime ukupna cijena izdanja Druge tranše Obveznica iznosi 105,747602740%.  |
| Utvrđivanje prinosa i cijene izdanja Druge tranše Obveznica ("Utvrđivanje konačnih uvjeta izdanja Druge tranše Obveznica:"): | Nakon završetka Razdoblja upisa Druge tranše Obveznica |
| Objava obavijesti o konačnim uvjetima izdanja Druge tranše Obveznica: | 29. lipnja 2017. nakon utvrđivanja konačnih uvjeta izdanja Druge tranše Obveznica |
| Obavijest o alokaciji i slanje zaključnica i/ili instrukcija za plaćanje: | Najkasnije 30. lipnja 2017. |
| Planirani Dan izdanja Druge tranše Obveznica: | 3. srpnja 2017. |
| Dan dospijeća Obveznica: | 15. srpnja 2023. |
| Rang Obveznica: | Obveznice su izravna i bezuvjetna obveza Izdavatelja, osigurana jamstvom, međusobno ravnopravne i bar jednakog ranga (pari passu) sa svim drugim, sadašnjim i budućim, nepodređenim slično osiguranim obvezama Izdavatelja, osim obveza koje mogu imati prvenstvo temeljem prisilnih propisa |
| Osiguranje: | Bezuvjetno, neopozivo i solidarno jamstvo Grada Zagreba |
| Namjera uvrštenja: | Službeno tržište Zagrebačke burze d.d. |
| Depozitorij, prijeboj i namira: | Središnje klirinško depozitarno društvo d.d. |
| Zajednički agenti izdanja: | Privredna banka Zagreb d.d., Zagreb, Radnička cesta 50, OIB: 02535697732 i Zagrebačka banka d.d, Zagreb, Trg bana Josipa Jelačića 10, OIB: 92963223473 |
| Mjerodavno pravo: | pravo Republike Hrvatske |

**Podaci o upisniku (ulagatelju):**

Naziv ulagatelja:

Adresa prebivališta / sjedišta:

OIB:

Ime i prezime zakonskog/ih zastupnika za pravne osobe:

Ime i prezime opunomoćenika:

Kontakt osoba:

Tel:

Fax:

E-mail:

IBAN račun Upisnika: [[1]](#footnote-1)

Broj računa vrijednosnih papira u SKDD:[[2]](#footnote-2)

**Ovom izjavom i potpisom Upisnice se obvezujem(o) na ime upisa Druge tranše korporativne kunske obveznice Izdavatelja ZAGREBAČKI HOLDING d.o.o., dospijeća srpanj 2023., ISIN: HRZGHOO237A3, uplatiti iznos od  HRK , sukladno konačnim uvjetima izdanja Druge tranše Obveznica, na račun jednog od Zajedničkih agenata izdanja.**

**Nominalni iznos Druge tranše Obveznica koji ulagatelj namjerava upisati izračunava se na način da se novčani iznos koji je pojedini ulagatelj spreman uplatiti na ime upisa Obveznica podijeli sa ukupnom cijenom izdanja Druge tranše Obveznica koja uključuje stečene kamate i zaokruži na prvi niži cijeli broj.**

Sljedećim ulagateljima koji sudjeluju u upisu Druge tranše Obveznica se elektronskom poštom ili putem telefaksa šalju zaključnice s naznačenim nominalnim iznosom dodijeljenih Obveznica te novčanim iznosom koji je potrebno uplatiti na ime upisa dodijeljenih Obveznica:

* Obvezni mirovinski fondovi
* Dobrovoljni mirovinski fondovi
* Mirovinska osiguravajuća društva
* Hrvatska banka za obnovu i razvitak
* Europska banka za obnovu i razvoj
* Fond za financiranje razgradnje NEK
* UCITS fondovi
* Alternativni investicijski fondovi
* Osiguravajuća društva
* Banke za vlastiti račun
* Investicijska društva - za vlastiti račun
* Investicijska društva - u ime i za račun portfelja
* Ostale pravne osobe koje se smatraju profesionalnim ulagateljima (sukladno članku 61. Zakona o tržištu kapitala).

Navedeni ulagatelji su dužni najkasnije do 10:00 sati na Planirani Dan izdanja Druge tranše Obveznica, izvršiti odgovarajuću uplatu u novcu, sukladno zaključnici. Svim ostalim ulagateljima Zajednički agenti će dostaviti instrukciju za plaćanje sukladno kojoj su ulagatelji dužni izvršiti uplatu najkasnije do kraja Razdoblja upisa Druge tranše Obveznica. U svakom slučaju, neovisno o naravi ulagatelja, odgovarajuća novčana sredstva, sukladno zaključnici, odnosno drugoj instrukciji za plaćanje dobivenoj od strane Zajedničkih agenata izdanja, moraju biti evidentirana na jednom od računa Zajedničkih agenata izdanja naznačenima u zaključnici, odnosno drugoj instrukciji za plaćanje, najkasnije do prethodno navedenog roka.

Ukoliko ulagatelj ne izvrši odgovarajuću uplatu do roka naznačenog u ovoj Upisnici, ista će se smatrati nevažećom i neće obvezivati ulagatelja, a eventualno naknadno uplaćena novčana sredstva bit će vraćena ulagatelju na račun naznačen u ovoj Upisnici u roku od najkasnije 7 (sedam) radnih dana, pri čemu mu ne pripada pravo na kamate.

U slučaju da ulagatelj uplati veći iznos od iznosa Druge tranše Obveznica koji mu je alociran sukladno odluci, prekomjerno plaćeni iznos vraća se u roku od najkasnije 7 (sedam) radnih dana od Dana izdanja Druge tranše Obveznica, pri čemu mu ne pripada pravo na kamate.

U slučaju da ulagatelj uplati manji iznos od iznosa potrebnog za uplatu Druge tranše Obveznica, koji je naznačen u zaključnici odnosno drugoj instrukciji za plaćanje, Obveznice se alociraju sukladno manje uplaćenom iznosu.

U slučaju da ulagatelj uplati manji iznos od Minimalnog iznosa uplate na ime upisa Druge tranše Obveznica, ulagatelju se neće alocirati Obveznice, a uplaćeni se iznos vraća u roku od najkasnije 7 (sedam) radnih dana od Dana izdanja Druge tranše Obveznica, pri čemu mu ne pripada pravo na kamate.

U slučaju da Izdavatelj odluči iskoristiti pravo povući Poziv ulagateljima na upis Druge tranše Obveznica od 27. lipnja 2017., ova Upisnica neće obvezivati te ulagatelj ima pravo na povrat uplaćenog novca u roku od najkasnije 7 (sedam) radnih dana od dana odustanka Izdavatelja od Poziva na upis, pri čemu mu ne pripadaju prava na kamate.

Izdavatelj neće snositi troškove platnog prometa ili bilo koje druge troškove koje je ulagatelj imao po osnovu izvršenja transakcije.

Prijenos odgovarajućeg nominalnog iznosa Obveznica izvršit će SKDD na Dan izdanja Druge tranše Obveznica, direktno na račun vrijednosnih papira ulagatelja u SKDD naznačen u ovoj Upisnici.

Izdavatelj je izradio Informacijski memorandum izdanja Prve tranše Obveznica od 29. lipnja 2016. i Informacijski memorandum izdanja Druge tranše Obveznica od 20. lipnja 2017. te Poziv na upis Druge tranše Obveznica od 27. lipnja 2017. („Poziv na upis“) te je iste učinio dostupnima na svojim web stranicama na adresi: <http://www.zgh.hr/aktualnosti-10/investitori/2370>.

Potpisom ove Upisnice ulagatelj izjavljuje da je upoznat s Informacijskim memorandumom izdanja Prve tranše Obveznica od 29. lipnja 2016. i Informacijskim memorandumom izdanja Druge tranše Obveznica od 20. lipnja 2017. te Pozivom na upis, koje u cijelosti prihvaća te je suglasan sa svim uvjetima izdanja Obveznica koji su u njima te ovoj Upisnici navedeni.

Potpisom ove Upisnice ulagatelj izjavljuje da preuzima obvezu upisa i uplate Druge tranše Obveznica sukladno zaključnici, odnosno drugoj instrukciji za plaćanje dobivenoj od strane Zajedničkih agenata izdanja, a maksimalno do iznosa Druge tranše Obveznica koji je naznačio u ovoj Upisnici, po cijeni izdanja Druge tranše Obveznica uvećanoj za 353 dana stečene kamate, do roka naznačenog u ovoj Upisnici te je suglasan da mu bude alociran i manji iznos Obveznica od nominalnog iznosa Obveznica koji namjerava upisati temeljem ove Upisnice.

Ulagatelj je suglasan da IBAN račun ulagatelja može biti priopćen SKDD d.d. za potrebe namire u slučaju trgovine Obveznicama, uplate kamata ili drugih novčanih iznosa koje ulagatelj stekne temeljem upisanih i uplaćenih Obveznica. Ulagatelj je suglasan da njegovu gore navedenu adresu SKDD d.d. može koristiti kao kontakt adresu ulagatelja. Ulagatelj dozvoljava sudionicima u javnoj ponudi korištenje njegovih osobnih podataka, uključujući i OIB, kao i njihovu razmjenu, isključivo u svrhu njegove identifikacije, ostvarenja i zaštite njegovih osobnih imovinskih interesa u poslovima vezanim za kupnju Obveznica, kao i u cilju ispunjavanja njegovih zakonskih i ugovornih obveza, što može uključivati i prosljeđivanje podataka trećim osobama. Ulagatelj je suglasan da SKDD i Zajednički agenti izdanja mogu razmjenjivati sve podatke sadržane u Upisnici u svrhu realizacije stjecanja Obveznica te izjavljuje da su svi podaci u Upisnici točni te da je gore naznačeni IBAN račun Upisnika otvoren na njegovo ime.

Upisnica je sastavljena na hrvatskom jeziku, a Ulagateljima je dostupan prijevod Upisnice na engleski jezik. U slučaju nesuglasnosti između engleskog i hrvatskog teksta Upisnice, mjerodavnim se smatra hrvatski tekst Upisnice s čime je Ulagatelj upoznat i suglasan. Svaki Ulagatelj koji potpisuje i podnosi Upisnicu u prijevodu na engleski jezik posebno izjavljuje da je upoznat s Informacijskim memorandumom izdanja Prve tranše Obveznica od 29. lipnja 2016. i Informacijskim memorandumom izdanja Druge tranše Obveznica od 20. lipnja 2017. te Pozivom na upis koji nisu prevedeni na engleski jezik i koje u cijelosti prihvaća te je suglasan sa svim uvjetima izdanja Obveznica koji su u njima te u hrvatskom tekstu Upisnice navedeni.

Druga tranša Obveznica može se u Razdoblju upisa upisati na niže navedenim mjestima ("Mjesto upisa"):

|  |  |
| --- | --- |
| * Privredna banka Zagreb d.d

Tržišta kapitala Radnička cesta 50, 10000 ZagrebTel: 01/ 6360 763/ 762/ 765/ 702 Fax: 01/ 6360 743 E-mail: capital.markets@pbz.hr* PBZInvestor ([net.pbz.hr](https://inet.pbz.hr/pbz365/logonForm.htm))
* Zagrebačka banka d.d.

Institucionalna prodaja Savska cesta 62, 10000 Zagreb Tel: 01/ 6006 611/ 671 / 675Fax: 01/ 6325 400 E-mail: institutional.sales@unicreditgroup.zaba.hr |  |

Upisnicu molimo dostaviti **najkasnije do 13:00 sati na 29. lipnja 2017.** e-mailom, telefaksom ili osobno u Mjesto upisa.

Ova Upisnica stupa na snagu na niže navedeni datum.

(mjesto, datum)

(Ime i prezime ovlaštene osobe/ovlaštenih osoba ili opunomoćenika)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis ovlaštene osobe/ovlaštenih osoba ili opunomoćenika)

1. *IBAN račun upisnika za povrat eventualno prekomjerno uplaćenih sredstava.* [↑](#footnote-ref-1)
2. *Broj računa vrijednosnih papira ulagatelja u Središnjem klirinškom depozitarnom društvu d.d. („SKDD“) na koji će se isporučiti upisane, uplaćene i alocirane Obveznice.* [↑](#footnote-ref-2)